《运司园亭·小亭》
宋代·杜敏求

二亭虽云小，好在泉石间。
白石自齿齿，清泉亦潺潺。
公府无留事，暂来寄余闲。
筇杖乌角巾，一日几往还。

作者简介：（1039—1101）宋眉州青神人，字趣翁，一字拙翁。七岁能诗，有“农夫苦相问，燮理是何人”之句。仁宗嘉祐六年进士。授简州司理参军。历知什邡县，除成都府教授、太学博士，官终潼州府路提点刑狱。有文集。